Document ID: 31986R2763

*****
ΚΑΝΟΝΙΣΜΟΣ (ΕΟΚ) αριθ. 2763/86 ΤΗΣ ΕΠΙΤΡΟΠΗΣ
της 5ης Σεπτεμβρίου 1986
για την τροποποίηση του κανονισμού (ΕΟΚ) αριθ. 210/69 περί των κοινοποιήσεων των κρατών μελών σχετικά με τις αιτήσεις χορήγησης πιστοποιητικών εισαγωγής και εξαγωγής
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1335/86 (2) και ιδίως το άρθρο 28,
Εκτιμώντας:
ότι το άρθρο 5α του κανονισμού (ΕΟΚ) αριθ. 210/69 της Επιτροπής της 31ης Ιανουαρίου 1969 περί των κοινοποιήσεων μεταξύ των κρατών μελών και της Επιτροπής στον τομέα του γάλακτος και των γαλακτοκομικών προϊόντων (3), όπως τροποποιήθηκε τελευταία από τον κανονισμό (ΕΟΚ) αριθ. 1768/82 (4), προβλέπει στο δεύτερο εδάφιο ότι τα κράτη μέλη ανακοινώνουν με τηλετύπημα στην Επιτροπή το αργότερο κάθε Παρασκευή, για την προηγούμενη εβδομάδα, τις ποσότητες των προϊόντων για τα οποία έχουν εκδοθεί πιστοποιητικά εισαγωγής· ότι αποδείχθηκε ότι η εν λόγω ανακοίνωση θα μπορούσε να περιορισθεί σε μηνιαία ανακοίνωση, δεδομένων των σχετικά περιορισμένων ποσοτήτων για τις οποίες ζητούνται πιστοποιητικά εισαγωγής·
ότι, σύμφωνα με το άρθρο 6 παράγραφος 1 του κανονισμού (ΕΟΚ) αριθ. 210/69, προβλέπεται ότι τα κράτη μέλη ανακοινώνουν στην Επιτροπή με τηλετύπημα, κάθε εργάσιμη ημέρα, πριν από τις 18.00, τις ποσότητες των προϊόντων για τα οποία κατατέθηκαν, κατά την ημέρα της σχετικής ανακοίνωσης αιτήσεις για χορήγηση πιστοποιητικών εξαγωγής· ότι εντούτοις, στην προαναφερόμενη ανακοίνωση, δεν αναφέρεται ο προορισμός των προϊόντων, παρά μόνον για τα προϊόντα που υπάγονται στη διάκριση 04.02 Α ΙΙ β) και στην κλάση 04.03 του κοινού δασμολογίου·
ότι, για να ληφθεί υπόψη η εξέλιξη των εξαγωγών τυριών προς τις τρίτες χώρες, πρέπει να καθιερωθεί να ανακοινώνουν τα κράτη μέλη τον προορισμό των τυριών·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 210/69 τροποποιείται ως εξής:
1. Στο άρθρο 5α δεύτερο εδάφιο, οι λέξεις «το αργότερο κάθε Παρασκευή, για την προηγούμενη εβδομάδα» αντικαθίστανται από τις ακόλουθες:
«το αργότερο τη δέκατη ημέρα κάθε μήνα, για αυτόν που προηγήθηκε».
2. Στο άρθρο 6 παράγραφος 1, το τρίτο εδάφιο αντικαθίσταται από το ακόλουθο:
«Κατά την ανακοίνωση των πληροφοριών που αναφέρονται στα προηγούμενα εδάφια, όσον αφορά τα προϊόντα που υπάγονται στη διάκριση 04.02 ΙΙ β), καθώς και στις κλάσεις 04.03 και 04.04 του κοινού δασμολογίου, τα κράτη μέλη αναφέρουν:
α) τον προορισμό που αναγράφεται, σύμφωνα με το άρθρο 4 παράγραφος 3 του κανονισμού (ΕΟΚ) αριθ. 2729/81, στο τετραγωνίδιο 13 της αίτησης για χορήγηση πιστοποιητικού εξαγωγής, προσθέτοντας τον κώδικα των χωρών, όπως καθορίζονται στο παράρτημα του κανονισμού (ΕΟΚ) αριθ. 3431/85 της Επιτροπής σχετικά με την ενημέρωση της ονοματολογίας των χωρών για τις στατιστικές του εξωτερικού εμπορίου της Κοινότητας και του εμπορίου μεταξύ των κρατών μελών (1),
καθώς και
β) την ή τις ποσότητες για κάθε προορισμό.
(1) ΕΕ αριθ. L 326 της 6. 12. 1985, σ. 17.»
Άρθρο 2
Ο παρών κανονισμός αρχίζει να ισχύει στις 8 Σεπτεμβρίου 1986.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 5 Σεπτεμβρίου 1986.

Labels: 12
3
17